SAMCO มาแรง วิ่งชนซิลลิ่ง คาดนักลงทุนเข้าซื้อเก็งกำไร Q3/58 ออกมาดี
SAMCO มาแรง วิ่งชนซิลลิ่ง ณ เวลา 15.01 น. ราคาอยู่ที่ 4.22 บ. บวก 0.96 บ. หรือ 29.45% สูงสุดที่ 4.22 บ. ต่ำสุดที่ 3.28 บ. มูลค่าซื้อขายที่ 119.31 ลบ. ลุ้นกำไร Q3/58 จะปรับตัวดีขึ้นอย่างชัดเจน หลังมีโครงการคอนโดมิเนียมที่จะก่อสร้างเสร็จ เริ่มโอนได้ตั้งแต่เดือนก.ย.นี้
3 ก.ย. 2558

ผู้สื่อข่าวรายงานว่า ราคาหุ้นบริษัท สัมมากร จำกัด (มหาชน) หรือ SAMCO ณ เวลา 15.01 น. ราคาอยู่ที่ 4.22 บาท บวก 0.96 บาท หรือ 29.45% สูงสุดที่ 4.22 บาท ต่ำสุดที่ 3.28 บาท มูลค่าซื้อขายที่ 119.31 ล้านบาท ขณะที่ดัชนีตลาดหุ้นไทยโดยรวมบวก 0.86%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่บริษัทคาดว่าผลงานในไตรมาส 3/58 จะปรับตัวดีขึ้นอย่างชัดเจน เมื่อเทียบกับช่วงไตรมาส 2/58 ที่มีรายได้ราว 211.06 ล้านบาท เนื่องจากธุรกิจมีโครงการคอนโดมิเนียมภายใต้แบรนด์ “S9” ที่จะก่อสร้างเสร็จและจะสามารถเริ่มโอนได้ตั้งแต่เดือนกันยายนนี้เป็นต้นไป ซึ่งถือเป็นปัจจัยที่เข้ามาช่วยสนับสนุนให้ยอดโอนโครงการรวมขยับสูงขึ้น นอกเหนือจาก โปรเจ็กต์แนวราบที่มีการเติบโตอยู่ในเกณฑ์ที่ดี
บล.ดีบีเอสวิคเคอร์ ระบุว่า ยอดขายใหม่ของ SAMCO ที่ทำได้น้อยลง อาจไปกระทบผลการดำเนินงานปี 59 เป็นต้นไปมากกว่า เพราะปีนี้มีโครงการคอนโด แนวราบ และค่าเช่า ทำให้บริษัทประเมินว่ารายได้ปีนี้ยังจะเติบโตดีเป็น 1.8 พันล้านบาท เทียบกับปี โตถึง 70-80% เทียบกับปีก่อนที่มียอดโอน 903 ล้านบาท จึงคาดว่าปีนี้ผลการดำเนินงานปีนี้จะเติบโตดีขึ้น
 